section_heading: Jedinstvo Donji Miholjac, Osijek i Bayer Leverkusen
paragraph_text: Domagoj Vida počeo je igrati nogomet kao sedmogodišnjak u podmlatku donjomiholjačkoga Jedinstva, 1996. godine. Potom je bio u podmlatku NK Osijeka do 2006. godine kada je iste godine u prosincu potpisao prvi profesionalni ugovor s Osijekom.<ref>Jutarnji list: Šušnjara ipak bez operacije, Vida potpisao do 2011., preuzeto 4. studenoga 2012. U Osijeku je od 2006. do 2010. godine odigrao 90 prvenstvenih utakmica i postigao 6 pogodaka. 29. travnja 2010. godine Domagoj potpisuje petogodišnji ugovor s Bayerom iz Leverkusena. Osijek je na ime transfera dobio 2,4 milijuna eura.<ref>Domagoj Vida potpisao za Bayer!, Sportske novosti, 29. travnja 2010., preuzeto 4. studenoga 2012. U Leverkusenu se nije zadržao dugo i upisao je samo 7 bundesligaških nastupa te je zbog želje za većom minutažom prešao u zagrebački Dinamo.